b'\n_START_ARTICLE_\nAntonija Slavik\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini tr\xc5\xbea\xc5\xa1kega uradnika Andreja Lavren\xc4\x8di\xc4\x8da. Leta 1887 je maturirala na gori\xc5\xa1kem u\xc4\x8ditelji\xc5\xa1\xc4\x8du. \xc5\xbee v mladih letih se je vklju\xc4\x8dila v dru\xc5\xbebeno in kulturno \xc5\xbeivljenje tr\xc5\xbea\xc5\xa1kih Slovencev. Kot mlada u\xc4\x8diteljica je bila med prvimi Slovenkami, ki so z deklamacijami in gledali\xc5\xa1kimi nastopi ter s petjem gostovale po primorskih ljudskih odrih. Od 1888 je pisala \xc4\x8dlanke v Edinost in druge slovenske \xc4\x8dasopise. Delala je v \xc5\xa1tevilnih dru\xc5\xa1tvih (\xc5\xbdenska podru\xc5\xbenica \xc5\xa0olskega dru\xc5\xa1tva, \xc5\xbeenski podru\xc5\xbenici Dru\xc5\xbebe svetega Cirila in Metoda, Rde\xc4\x8dem kri\xc5\xbeu, Organizaciji vdov in sirot) in bila med soustanovitelji revije \xc5\xbdenski svet. Dobrodelno dejavnost je razvila zlasti med 1. svetovno vojno, ko je skrbela za slovenske ranjence in ujetnike, po vojni pa za vdove in sirote. Poro\xc4\x8dena je bila s pravnikom in politikom dr. Edvardom Slavikom. Njun dom je bil politi\xc4\x8dno in dru\xc5\xbeabno shajali\xc5\xa1\xc4\x8de slovenskih tr\xc5\xbea\xc5\xa1kih me\xc5\xa1\xc4\x8danskih krogov. V zakonu je rodila 5 otrok.'